SET พรุ่งนี้รีบาวด์ต่อ จับตาตัวเลขสต็อกน้ำมันสหรัฐฯ
บล.บัวหลวงมองแนวโน้มตลาดหุ้นไทยในวันพรุ่งนี้ (13 ม.ค.) คาดว่าดัชนียังรีบาวน์เชิงเทคนิคต่อ หลังจากรับข่าวด้านลบต่างๆไปบ้างแล้ว นอกจากนี้ยังต้องติดตามการประกาศตัวเลขสต็อกน้ำมันของสหรัฐฯที่จะประกาศในคืนนี้ ซึ่งมีผลต่อราคาน้ำมันในตลาดโลก พร้อมให้แนวต้าน 1,262 จุด แนวรับ 1,246 จุด
12 ม.ค. 2559

นายชัยพร น้อมพิทักษ์เจริญ ผู้ช่วยกรรมการผู้อำนวยการ สายงานวิเคราะห์หลักทรัพย์ บล.บัวหลวง เปิดเผยถึงตลาดหุ้นไทยวันนี้ (12 ม.ค.) ดัชนีรีบาวน์เป็นบวก หลังจากปรับตัวลดลงค่อนข้างมากเมื่อวานนี้และในช่วงที่ผ่านมา ซึ่งเป็นการรีบาวน์เชิงเทคนิค โดยยังไร้ปัจจัยอื่นเข้ามาหนุน อีกทั้งนักลงทุนเริ่มเข้ามาซื้อหุ้นอีกรอบโดยเฉพาะหุ้นกลุ่มสื่อสารและกลุ่มพลังงานที่ราคาลดลงไปมากแล้ว
สำหรับตลาดหุ้นอื่นในภูมิภาคเอเชียวันนี้ตลาดหุ้นในภูมิภาคอาเซียนส่วนใหญ่ดัชนีเคลื่อนไหวในแดนบวก ส่วนตลาดหุ้นในจีนวันนี้ปรับตัวขึ้นเล็กน้อย ส่วนตลาดหุ้นในภูมิภาคเอเชียเหนือ อย่างเช่น เกาหลีใต้ และญี่ปุ่น ปรับตัวลดลง
แนวโน้มตลาดหุ้นไทยในวันพรุ่งนี้ (13 ม.ค.) คาดว่าดัชนียังรีบาวน์เชิงเทคนิคต่อ หลังจากรับข่าวด้านลบต่างๆ ไปบ้างแล้ว นอกจากนี้ยังต้องติดตามการประกาศตัวเลขสต็อกน้ำมันของสหรัฐฯที่จะประกาศในคืนนี้ ซึ่งมีผลต่อราคาน้ำมันในตลาดโลก พร้อมให้แนวต้าน 1,262 จุด แนวรับ 1,246 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
ADVANC ปิดที่ 149.00 บาท เพิ่มขึ้น 4.50 บาท
PTT ปิดที่ 214.00 บาท เพิ่มขึ้น 3.00 บาท
JAS ปิดที่ 3.10 บาท เพิ่มขึ้น 0.06 บาท
KBANK ปิดที่ 154.50 บาท เพิ่มขึ้น 7.00 บาท
BEM ปิดที่ 5.85 บาท เพิ่มขึ้น 0.25 บาท
 
ที่มา: สำนักข่าวอินโฟเควสท์